Στράτος Περπέρογλου

Ο Ευστράτιος (Στράτος) Περπέρογλου (Δράμα, 7 Αυγούστου 1984-) είναι Έλληνας πρώην διεθνής καλαθοσφαιριστής. Έχει ύψος 2,03 μέτρα και αγωνιζόταν στη θέση του σμολ φόργουορντ.

 Γεννήθηκε στις 7 Αυγούστου του 1984 στη Δράμα. Αφετηρία της σταδιοδρομίας του στο μπάσκετ ήταν ο Α.Ο. Καβάλας και στη συνέχεια μεταγράφηκε στον Ιβίσκο Ρόδου. Το 2003 αγωνίστηκε για πρώτη φορά στην Α1 με τα χρώματα του Ηλυσιακού έχοντας 5,6 πόντους και 2 ριμπάουντ. Ο Πανιώνιος πίστεψε στις δυνατότητές του και την επόμενη χρονιά τον απέκτησε για τρία χρόνια. Στο EuroCup (τότε ULEB Cup) τη σεζόν 2005-06 με 6,7 πόντους, 2,4 ριμπάουντ σε 11 ματς. Τη σεζόν 2006-07 είχε 12 πόντους και 3 ριμπάουντ. Οι αριθμοί αυτοί ήταν αρκετοί για να τον βάλουν στην Καλύτερη Πεντάδα του πρωταθλήματος, μαζί με τους Διαμαντίδη, Σισκάουσκας, Βασιλόπουλο και Μπατίστ. Στο τέλος της χρονιάς οι καλές του εμφανίσεις του έδωσαν την ευκαιρία να ενταχθεί στον Παναθηναϊκό ο οποίος θέλησε να καλύψει το κενό του Σισκάουσκας με τον ταλαντούχο, νεαρό τότε, παίκτη. Στην παρθενική του χρονιά στην Ευρωλίγκα, έγραψε 9 συμμετοχές με 3,9 πόντους και στέφθηκε νταμπλούχος Ελλάδας στο φινάλε της. Τη σεζόν 2008-09 κατέκτησε την Ευρωλίγκα (5,5 πόντοι σε 21 ματς). Την ίδια σεζόν κατέκτησε τοι Πρωτάθλημα και το Κύπελλο Ελλάδας, ολοκληρώνοντας το τριπλ κράουν. Στον Παναθηναϊκό, όπου και παρέμεινε για πέντε χρόνια, κατέκτησε πολλούς τίτλους όπως την Ευρωλίγκα δυο φορές το 2009 και το 2011, το Πρωτάθλημα Ελλάδος τέσσερις φορές και το Κύπελλο Ελλάδος τρεις φορές. Την Τρίτη 7 Αυγούστου 2012 εντάχθηκε στον Ολυμπιακό, υπογράφοντας διετές συμβόλαιο συνεργασίας με τους ερυθρόλευκους με ετήσιες απολαβές ύψους 370.000 ευρώ. Στα δυο χρόνια που έμεινε στον Πειραιά, πρόσθεσε ακόμα μία Ευρωλίγκα στην τροπαιοθήκη του, αυτή του 2013 με 5,8 πόντους σε 31 ματς, ενώ κατέκτησε και το Διηπειρωτικό Κύπελλο. Ο επίλογος ήρθε το 2014 μετά από 9,9 πόντους σε 22 ματς στην Ευρωλίγκα, χωρίς να μπορέσει να κατακτήσει κάποιον εγχώριο τίτλο. Στις 17 Ιουνίου του 2014, ο Περπέρογλου υπέγραψε διετές συμβόλαιο με την τουρκική ομάδα Αναντόλου Εφές. Με 9,8 πόντους σε 27 αγώνες Ευρωλίγκα, ο παίκτης άφησε καλές εντυπώσεις, ενώ επίσης κατέκτησε το Κύπελλο Τουρκίας το 2015.Την Πέμπτη 23 Ιουλίου 2015 ανακοινώθηκε η μεταγραφή του για δύο χρόνια στην ισπανική Μπαρτσελόνα. Με την ισπανική ομάδα ο Περπέρογλου κατέκτησε μόνο το Ισπανικό σούπερ καπ το 2015 και δυο καταλανικές λίγκες το 2015 και 2016. Στην Ευρωλίγκα οι δυο χρονιές της ομάδας ήταν αποτυχημένες μη μπορώντας να φτάσει στα Final 4. Την πρώτη χρονιά μέτρησε 8,3 πόντους σε 29 αγώνες στην Ευρωλίγκα, ενώ την αμέσως επόμενη είχε 6,4 πόντους σε 22 συμμετοχές. Το καλοκαίρι του 2017 αποχώρησε από την ομάδα μετά την λήξη του συμβολαίου του. Στις 22 Σεπτεμβρίου ανακοινώθηκε από την πρωταθλήτρια Ισραήλ, Χάποελ Ιερουσαλήμ, του Φώτη Κατσικάρη. Στο Γιούροκαπ τη σεζόν 2017-18, είχε 8,2 πόντους σε 10 αγώνες. Στις 3 Αυγούστου 2018, ανακοινώθηκε από τον Ερυθρό Αστέρα. Με τους Σέρβους, μέτρησε 10,8 πόντους σε 16 ματς της Ευρωλίγκα. Επίσης το 2019 κατέκτησε την Αδριατική Λίγκα, ενώ η καλή του χρονιά στην διοργάνωση, επιβεβαιώθηκε με την παρουσία του στην καλύτερη πεντάδα της κανονικής διάρκειας. Τον Ιούνιο κατέκτησε και το πρωτάθλημα Σερβίας. Τον Ιούλιο του 2019, ανανέωσε με την ομάδα για ένα ακόμα χρόνο. Στις 19 Δεκεμβρίου 2019, ανακοινώθηκε η υποψηφιότητά του για την καλύτερη ομάδα της δεκαετίας (2010-2020) στην Ευρωλίγκα, ωστόσο δεν βρέθηκε στην τελική δεκάδα. Τη σεζόν 2019-20, μέτρησε 7,8 πόντους σε 13 ματς στην Ευρωλίγκα.Στις 17 Ιουλίου 2021, ανακοίνωσε την απόσυρσή του από την ενεργό δράση σε ηλικία 37 ετών και ενώ είχε να αγωνιστεί ένα χρόνο. Με την Εθνική ομάδα των Εφήβων ο Στράτος Περπέρογλου κατέκτησε το χάλκινο μετάλλιο στο Ευρωμπάσκετ Εφήβων 2002 και το Παγκόσμιο Εφήβων του 2003. Πραγματοποίησε 37 εμφανίσεις με 487 πόντους (μ.ο: 13.16). Το καλοκαίρι του 2007 κλήθηκε από τον Παναγιώτη Γιαννάκη στην προετοιμασία της Εθνικής Ανδρών για το Ευρωμπάσκετ της Ισπανίας και το τουρνουά Ακρόπολις και παρότι δεν επιλέχθηκε στην τελική δωδεκάδα βρισκόταν στα άμεσα πλάνα για την επόμενη γενιά των διεθνών. Το 2009 κατέκτησε το χάλκινο μετάλλιο στο Ευρωμπάσκετ της Πολωνίας. Επίσης έχει συμμετάσχει στα Μουντομπάσκετ 2010, στα Ευρωμπάσκετ του 2011, 2013 και 2015 και στο Προολυμπιακό τουρνουά το 2016 στο Τορίνο. Με την Εθνική ομάδα ο Περπέρογλου έχει αγωνιστεί σε 68 αγώνες με 344 πόντους (μ.ο: 5.06) Είναι παντρεμένος με την μπασκετμπολίστρια Έριν Μπούσερ Περπέρογλου, που αγωνίστηκε για οκτώ έτη στο γυναικείο ΝΒΑ, καθώς και στους συλλόγους Ακαδημία Ηλιούπολης και Πανιώνιο. Ανήμερα των Χριστουγέννων του 2010 απέκτησαν ένα κοριτσάκι. Κατά ένα μέλος μεγαλύτερη έγινε η οικογένεια του Στράτου Περπέρογλου το 2012. Η σύζυγος του, Εριν Μπούσερ έφερε στον κόσμο ένα υγιέστατο αγοράκι. Παναθηναϊκός 4x Πρωταθλήματα Ελλάδας: (2008, 2009, 2010, 2011) 3x Κύπελλα Ελλάδας: (2008, 2009, 2012) 2x Ευρωλίγκα: (2009, 2011) Τριπλ Κράουν: (2009) Ολυμπιακός Ευρωλίγκα: (2013) Διηπειρωτικό Κύπελλο: (2013) Αναντολού Εφές Κύπελλο Τουρκίας: (2015) Μπαρτσελόνα Ισπανικό Σούπερ Καπ: (2015) 2x Καταλανικές Λίγκες: (2015, 2016) Ερυθρός Αστέρας Σούπερ Καπ Αδριατικής Λίγκας: (2018) Αδριατική Λίγκα: (2019) Πρωτάθλημα Σερβίας: (2019) Καλύτερη πεντάδα στο Ελληνικό Πρωτάθλημα: (2007)6x Ελληνικό All-Star Game: (2007, 2008, 2009, 2010, 2011, 2014) MVP του μήνα στην Ευρωλίγκα: (Δεκέμβριος 2013) Καλύτερη πεντάδα στην Αδριατική Λίγκα: (2019) Στράτος Περπέρογλου, επίσημος ιστότοπος. Στράτος Περπέρογλου, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά). Stratos Perperoglou, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά). (Αγγλικά) Στράτος Περπέρογλου, στατιστικά στην επίσημη ιστοσελίδα του Παγκοσμίου Κυπέλλου Καλαθοσφαίρισης 2010.